b'\n_START_ARTICLE_\nJemile Weeks\n_START_SECTION_\nPoklicna kariera\n_START_PARAGRAPH_\nWeeksa so na naboru lige MLB prvi\xc4\x8d izbrali \xc5\xbee v 8. krogu leta 2005, a se je raj\xc5\xa1i odlo\xc4\x8dil za \xc5\xa1tudij in se vpisal na Univerzo v Miamiju. Nato so ga z 12. izborom nabora lige MLB leta 2008 izbrali predstavniki ekipe Oakland Athletics.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nWeeks je v sezoni 2008 v prvih 19 tekmah z ekipo Kane County Cougars odbijal s povpre\xc4\x8djem 0,297, a je nato zaradi po\xc5\xa1kodba bo\xc4\x8dne mi\xc5\xa1ice raztegovalke moral skleniti sezono. Jeseni leta 2009 je igral v ligi Arizona Fall League in bil imenovan za Vzhajajo\xc4\x8do zvezdo lige. Na za\xc4\x8detku sezone 2010 ga je revija Baseball America ozna\xc4\x8dila za 7. najobetavnej\xc5\xa1ega igralca v oaklandski organizaciji , leta 2011 pa se je s posebnim povabilom udele\xc5\xbeil spomladanskega uigravanja prvega mo\xc5\xa1tva.\n_START_SECTION_\nLiga MLB\n_START_PARAGRAPH_\nPrvi\xc4\x8d so ga v ligo MLB vpoklicali 7. junija 2011,  v istem mesecu pa je osvojil nagrado Novinec meseca Ameri\xc5\xa1ke lige. Ta mesec je odbijal s povpre\xc4\x8djem 0,309, zbral sedem udarcev v polje za dve in tri za tri baze, poslal domov 6 tekov in ukradel 6 baz.\n_START_SECTION_\nIgralski profil\n_START_PARAGRAPH_\nWeeks je znan po svoji hitrosti in sposobnosti kraje baz. Zelo dobro igra tudi v obrambi, v vlogi odbijalca pa je sposoben odbijati z obeh strani odbijalskega kro\xc5\xbenika.'